দেশের ৫৩ প্রধান বিচারপতি হলেন সূর্যকান্ত, জানেন তাঁর পরিচয়?

ওয়েব ডেস্ক: ভারতের ৫৩ তম প্রধান বিচারপতি (Chief Justice Of India) হিসেবে শপথ নিলেন সূর্য কান্ত (Surya Kant)। সোমবার রাষ্ট্রপতি ভবনে রাষ্ট্রপতি দ্রৌপদী মুর্মু (Droupadi Murmu) তাঁকে শপথবাক্য (Oath) পাঠ করান। উপস্থিত ছিলেন প্রধানমন্ত্রী নরেন্দ্র মোদি সহ কেন্দ্রীয় ক্যাবিনেটের সদস্যরা। ছিলেন বেশ কয়েকটি দেশের প্রধান বিচারপতিরাও। বিআর গাভাই (BR Gavai), যিনি ২৩ নভেম্বর নিজের দায়িত্ব থেকে অব্যহতি নিয়েছেন, তাঁকে স্থলাভিষিক্ত করলেন বিচারপতি সূর্যকান্ত।

১৯৬২ সালের ১০ ফেব্রুয়ারি হরিয়ানার হিসার জেলায় এক মধ্যবিত্ত পরিবারে জন্ম হয় বিচারপতি সূর্য কান্তের। সেখান থেকেই শুরু তাঁর সাধারণ জীবনযাত্রা। আইনশাস্ত্রে পড়াশোনা করেন মহর্ষি দয়ানন্দ বিশ্ববিদ্যালয়। পরে তিনি কুরুক্ষেত্র বিশ্ববিদ্যালয় থেকে ২০১১ সালে মাস্টার্স ইন ল পরীক্ষায় ‘ফার্স্ট ক্লাস ফার্স্ট’ হন। ২০১৮ সালের হিমাচলপ্রদেশ হাইকোর্টের প্রধান বিচারপতি হিসেবে দায়িত্ব নেন সূর্য কান্ত, তার পর সুপ্রিম কোর্ট। সুপ্রিম কোর্টে বিচারপতি হিসেবে তাঁর মেয়াদে ধারা ৩৭০ বাতিল, মতপ্রকাশের স্বাধীনতা, নাগরিকত্ব–সহ বহু গুরুত্বপূর্ণ বিষয়ে রায়দানে তিনি অংশ নেন।

আরও পড়ুন: বদলে যাবে পাকিস্তানের ম্যাপ! সিন্ধ প্রদেশ নিয়ে বিরাট দাবি রাজনাথের

আইনজীবী থেকে বিচারপতি, সূর্য কান্তের কর্মজীবনের কিছু গুরুত্বপূর্ণ অধ্যায়

সম্প্রতি রাজ্য বিধানসভায় পাস হওয়া বিল নিয়ে রাজ্যপাল ও রাষ্ট্রপতির ক্ষমতা সম্পর্কিত একটি গুরুত্বপূর্ণ মামলায় বেঞ্চে ছিলেন বিচারপতি সূর্য কান্ত।

ঔপনিবেশিক আমলের দেশদ্রোহ আইন পর্যালোচনার আগে নতুন কোনও এফআইআর না করার নির্দেশ দেওয়া বেঞ্চের অংশ ছিলেন বিচারপতি সূর্য কান্ত।

তিনি বিহারের ভোটার তালিকায় ৬৫ লাখ বাদ পড়া ভোটারের তথ্য প্রকাশ করতে নির্বাচন কমিশনকে নির্দেশ দেন।

গণতন্ত্র ও লিঙ্গবৈষম্যের প্রশ্নে কঠোর অবস্থান নিয়ে বেআইনিভাবে পদচ্যুত এক মহিলা সরপঞ্চকে আবার দায়িত্বে ফিরিয়ে আনার রায় দেন এই বিচারপতি।

সুপ্রিম কোর্ট বার অ্যাসোসিয়েশনসহ সব বার অ্যাসোসিয়েশনে এক-তৃতীয়াংশ পদ মহিলাদের জন্য সংরক্ষণের নির্দেশ দেন বিচারপতি সূর্য কান্ত।

দেখুন আরও খবর: